Marco Reus

**Marco Reus** (Gjermanisht [ˈmaɐ̯koː ˈʁɔʏ̯s], lindur më 31 maj 1989) është një futbollist gjerman që aktalisht luan me klubin gjerman Borussia Dortmund në Bundesligë dhe me Kombëtaren gjermane. Reus mund të luaj si mesfushor-sulmues dhe si sulmues krahu, ai njihet për shpejtësinë dhe teknikën e tij.

Reus e shpenzoi karrerën e rinisë te skuadra e Borussia Dortmund, ku përpara tyre kishte luajtur me Post SV Dortmund. Ai ka luajtur për tre skuadra në karrierën e tij si profesionist, ku më së shumti ka luajtur me Borussia Mönchengladbach në Bundesligën gjermane. Reus zakonisht luan si sulmues i majtë për Dortmundin, por ai është i aftë për të luajtur edhe në krahun e djathtë dhe në qëndër për shkak të aftësisë së tij për të kontrolluar topin me të dyja këmbët. Viti 2012 ishte viti më i suksesshëm i tij, ai shënoi 18 gola dhe dhuroi 8 assista duke i siguruar skuadrës së tij një vend në Ligën e Kampioneve. Reus pranoi të trasferohej te klubi i qytetit të tij të lindjes Borussia Dortmund në fund të sezonit 2011–12. Ai mori fanellën me numrin 11, një fanellë që më përpara e kishte Mario Götze, i cili e la fanellën për të marrë fanellën me numrin 10. Franz Beckenbauer foli rreth Reus, sëbashku me Mario Götzen, duke thënë: "Si një dyshe klasike, askush nuk është më i mirë se Reus dhe Götze".

Në vitin 2013, Reus u rendit si futbollisti i katërt më i mirë në botë nga Bloomberg L.P..

## Karriera me klube
### Karriera e hershme
[thumb|majtas|160px|Reus duke luajtur për [Borussia Mönchengladbach|Mönchengladbach në vitin 2009.]]
Reus ka lindur në Dortmund të Gjermanisë. Ai filloi të luante futboll me klubin e tij të qytetit Post SV Dortmund në vitin 1994 dhe hyri në skuadrën e moshave të Borussia Dortmundit në vitin 1996. Ai ka luajtur për Borussia Dortmundin që kur u transferua për të luajtur me skuadrën U–19 të Rot Weiss Ahlen në verën e vitit 2006. Gjatë tre viteve të para me skuadrën Rot Weiss Ahlen, ai luajti vetëm pesë ndeshje me skuadrën U–19 e cila luante në kampionatin Westphalia gjatë asaj kohe. Ai shënoi një gol në 2 ndeshjet e para. Një vit më vonë, ai shkoi në skuadrën e parë që luante në divizionin e tretë të futbollit gjerman. Në 14 ndeshje, ai luajti 2 herë si titullar duke shënuar edhe 2 gola. Njëri nga dy golat erdhi në ditën e fundit të sezonit dhe ndihmoi skuadrën e tij që të nqitej një dizivion më lartë.

Në sezonin 2008–09, duke qënë vetëm 19 vjeç, ai kishte shfaqur përparime të mëdha si futbollist profesionist. Ai luajti 27 ndeshje dhe shënoi katër gola. Më 25 maj 2009, ai firmosi një kontratë katër vjeçare me skuadrën e Bundesligës Borussia Mönchengladbach.

Më 28 gusht 2008, Reus shënoi golin e tij të parë në Bundesligë kundër Mainz 05 pas një vrapimi 50 metërsh, dhe pas atij goli, ai mori profilin e një golashënuesi nën drejtimin e trajnerit Lucien Favre.

Në fillimn e sezonit 2011–12, ai e filloi sezonit në një formë të mirë, ai shënoi 7 gola në 12 ndeshje. Kontrata e Reus me Gladbach skadonte në vitin 2015 dhe kishte një klauzolë lirimi 18 milion €. Ai përmendi se idhulli dhe modeli i tij i lojës ishte lojtari i kombëtares çeke dhe meshuroi i Arsenalit, Tomáš Rosický, i cili ka luajtur te Dortmundi për gjashtë vite përpara se të kalonte te skuadra londineze në vitin 2006.

### Borussia Dortmund
[thumb|175px|djathtas|Reus në aksion për [Borussia Dortmund në vitin 2013.]]
Më 4 janar 2012, Reus firmosi një kontratë pesë vjeçare me ish-klubin e tij Borussia Dortmund për 17.1 milion €, kjo kontratë do ta mbante atë te Dortmundi deri në vitin 2017. Reus tha për transferimin e tij: "Unë e kam bërë këtë vendim për të marrë hapin e ardhshëm përpara në sezonin e ardhshëm. Unë kam dëshirë të luaj në një klub i cili mund të sfidoj skuadrat e mëdhaja për trofeun e Ligës së Kampioneve. Unë e shikoj këtë mundësi te Borussia Dortmund." Reus u zyrtarizua si lojtar i Borussia Dortmund më 1 korrik 2012.

#### Sezoni 2012–13
Reus bëri debutimin e tij me skuadrën e re më 24 gusht ku shënoi në fitoren 2–1 kundër Werder Bremen. Më 29 shtator, Reus shënoi dy gola në fitoren e skuadrës 5–0 kundër ish-skuadrës së tij Borussia Mönchengladbach, duke e vendosur skuadrën e tij në vendin e parë në Bundesligë pas gjashtë ndeshjeve të para. Më 3 tetor, në ndeshjen e parë të karrerës së tijnë Ligën e Kampioneve, ai shënoi një gol në barazimin 1–1 kundër skuadrës angleze të Manchester Cityt. Reus gjithashtu shënoi sërisht në barazimin 2–2 kundër Real Madridit në Santiago Bernabeu. Gjatë ndeshjes tjetër të Dortmundit më 21 nëntor, Reus shënoi golin e parë në fitoren 4–1 kundër Ajaxit në Amsterdam Arena, pas përfundimit të gjashtë javëve në fazën e grupeve të Ligës së Kampioneve, Dortmundi u shpall fituesi i grupit me 14 pikë.

Më 16 shkurt 2013, Reus shënoi një tregolësh në fitoren 3–0 të Dortmundit kundër Eintracht Frankfurt. Më 11 maj, Reus shënoi edhe dy gola të tjerë kundër Wolfsburgut, duke ndihmuar skuadrën e tij të marrë një barazim me rezultatin 2–2.

#### Sezoni 2013–14
Më 27 korrik 2013, Reus e nisi sezonin duke shënuar në fitoren 4–2 kundër Bayern München në ndeshjen e Superkupës Gjermane, duke fituar trofeun e parë sezonal.

Reus shënoi golin e parë në kampionat më 18 gusht në fitoren 2–1 kundër Eintracht Braunschweig në javën e dytë. Pas kësaj, ai shënoi një dopietë në ndeshjen kundër Freiburgut. Me vazhdimin e sezonit, ai shprehu dëshirën për t'u bërë gjuajtësi i penalltive në ekip; pavarësisht kësaj, kur ai fitoi një penallti kundër 1860 München në kupë, ai lejoi shokun e tij Aubameyang të gjuante penalltinë duke kualifikuar skuadrën për në raundin tjetër. Më 1 nëntor 2013, Reus shënoi një gol në suksesin 6–1 të skuadrës kundër Stuttgart në Bundesligë.

Më 26 shkurt 2014, Reus shënoi në fitoren 4–2 kundër rusëve të Zenit St. Petersburg në ndeshjen e parë të raundit të 16 në Ligën e Kampioneve. Më 29 Mars 2014, Reus shënoi një tregolësh, i pari për këtë sezon, duke ndihmuar skuadrën e tij të përmbyste rezultatin nga 2–0 dhe të fitonte në fund 2–3 kundër VfB Stuttgart. Më 8 prill, Reus shënoi dy gola në ndeshjen e dytë të çerek–finales kundër Real Madrid, por megjithatë, Dortumund u eleminua nga kompedicioni pasi kishte humbur ndeshjen e parë në Santiago Bernabeu me rezultatin 3–0. Reus e përfundoi sezonin e tij të dytë me Dortmundin me 23 gola dhe 18 assista në të gjitha kompedicionet.

#### Sezoni 2014–15
Më 10 shkurt 2015, Reus rinovoi kontratën e tij me klubin deri në vitin 2019.

### LA Galaxy
Më 15 gusht 2024, Reus u transferua te LA Galaxy në Major League Soccer duke firmosur një kontratë dy-vjeçare-e-gjysëm. Ai bëri debutimin e tij në ndeshjen kundër Atlanta United më 24 gusht, duke shënuar dhe asistuar të dy golat e fitores 2–0.

## Karriera ndërkombëtare
[parapamje|djathtas|150px|Reus me [Kombëtarja gjermane e futbollit|Gjermaninë në vitin 2012.]]

Më 11 gusht 2009, Reus bëri debutimin e tij me kombëtaren gjermane nën-21 në një ndeshje miqësore kundër Turqisë U21. Më 6 maj 2010, ai u thirr për herë të parë ne kombëtaren e parë për një ndeshje miqësore kundër Maltës më 14 maj 2010. Më 11 maj 2010, ai u tërhoq nga skuadra kombëtare për shkak të një dëmtimi të pësuar në këmbë në ndeshjen e fundit të sezonit kundër Bayer Leverkusenit. Më 7 tetor 2011, ai bëri debutimin e tij kundër Turqisë. Ai shënoi golin e tij të parë me kombëtaren gjermane më 26 maj 2012 në humbjen e skuadrës me rezultatin 5–3 kundër Zvicrës. Më 22 qershor, ai shënoi një gol në çerek-finalen e UEFA Euro 2012 kundër Greqisë, kjo ishte ndeshja e tij e parë si titullar në Euro 2012.

Reus e vendosi veten si lojtar titullar i skuadrës së Joachim Löw në kualifikueset e Kupës së Botës 2014 dhe shënoi 5 gola në 5 ndeshje. Ai ishte pjesë e listës përfundimtare që do të luante në turnament, por u detyrua të largohej për shkak të një dëmtimi në kyçin e këmbës të pësuar gjatë fitores 6–1 ndaj Armenisë në përgatitje; ai u zëvëndësua nga Shkodran Mustafi.

Gjatë kualifikueseve të Euro 2016, Reus zhvilloi katër paraqitje si dhe shënoi në fitoren 2–0 ndaj Gjeorgjisë në Tbilisi, por ai nuk u thirr në turnament për shkak të një tjetër dëmtimi.

## Statistikat e karrierës
### Klube
*Redaktuar më 1 shtator 2013* 

### Golat me Kombëtaren
:*Lista e golave dhe rezultateve me kombëtaren gjermane:*

## Trofe 
### Klube
;Rot Weiss Ahlen
*Regionalliga: 2007–08

;Borussia Dortmund
*DFL-Supercup: 2013, 2014; Ndjekës: 2012
*UEFA Liga e Kampioneve Finalist: 2012–13
*DFB-Pokal: Finalist: 2013–14, 2014–15

### Personale
**kicker* Bundesliga Skuadra e Sezonit: 2011–12, 2012–13, 2013–14
*Goli i Muajit (Gjermani): janar 2012, qershor 2012, shtator 2012
*Futbollisti i vitit në Gjermani: 2012
*UEFA Skuadra e Vitit: 2013
*Assistuesi më i mirë i Bundesligës: 2013–14
*Borussia Dortmund 'Lojtari i Vitit': 2013–14
*UEFA Liga e Kampioneve Skuadra e Sezonit: 2013–14

## Referime 
## Lidhje të jashtme
* German national team profile 
* Marco Reus tek transfermarkt.de 
* ESPN FC profile